techiaith/cofnodycynulliad_en-cy huggingface dataset:
English: Thank you. You will know, Llyr, that, as a result of the Brexit vote, I have established a higher education and further education working group to advise me on the impact of Brexit. We know that, for each institution, their exposure to international students is slightly different, and therefore potential drops in student numbers will affect different institutions in different ways. That group is looking at the moment to see what proactive plans we can put in place, not only to continue to develop relationships with EU students but also to look at markets that perhaps in the past we have not sought to market our universities to. We have good exposure often in the far east but, for instance, the North America market is a market that has not been particularly pursued by institutions, and we need to look to do more. We are working with Universities Wales and individual universities to see what we can do to support initiatives to market ourselves across the world because we have such a fantastic HE offer to make to international students.
Welsh: Diolch. O ganlyniad i'r bleidlais i adael yr UE, fe fyddwch yn gwybod, Llyr, fy mod wedi sefydlu gweithgor addysg uwch ac addysg bellach i roi cyngor i mi ar effaith gadael yr UE. Gwyddom fod niferoedd y myfyrwyr rhyngwladol sy'n tueddu i fynd i bob sefydliad ychydig yn wahanol, ac felly bydd y lleihad posibl yn niferoedd y myfyrwyr yn effeithio ar sefydliadau gwahanol mewn ffyrdd gwahanol. Mae'r grŵp hwnnw'n edrych ar hyn o bryd i weld pa gynlluniau rhagweithiol y gallwn eu rhoi ar waith, nid yn unig i barhau i ddatblygu perthynas gyda myfyrwyr yr UE, ond hefyd i edrych ar farchnadoedd nad ydym wedi ceisio marchnata ein prifysgolion iddynt yn y gorffennol o bosibl. Rydym yn cael sylw da yn aml yn y dwyrain pell, ond nid yw'r farchnad yng Ngogledd America, er enghraifft, yn un y mae'r sefydliadau wedi mynd ar ei thrywydd yn arbennig, ac mae angen i ni geisio gwneud mwy. Rydym yn gweithio gyda Prifysgolion Cymru a phrifysgolion unigol i weld beth y gallwn ei wneud i gefnogi mentrau i farchnata ein hunain ar draws y byd gan fod gennym y fath gynnig addysg uwch gwych i fyfyrwyr rhyngwladol.
English: I'm grateful again to you, and clearly your view is quite unambiguous, but I have to say that the Welsh Government's position on free movement of people has been anything but consistent, of course. We know it was dropped from the Government's principles for EU withdrawal over the summer recess. In September, the First Minister told us that the issue of free movement of people is something that will need to be examined, and, by 25 September, the Cabinet Secretary for the economy told the BBC 'we cannot maintain free movement of people'. At the same time, of course, free movement is one of the seven key areas of the Liberal Democrats' plan for Britain in Europe, so maybe you could clarify for us today, Cabinet Secretary, whether you agree with the leader of your party on this, or whether you agree with the leader of your Government.
Welsh: Diolch i chi unwaith eto, ac mae'n amlwg fod eich barn yn eithaf diamwys, ond rhaid i mi ddweud bod safbwynt Llywodraeth Cymru ar symudiad rhydd pobl wedi bod yn hynod o anghyson, wrth gwrs. Rydym yn gwybod ei fod wedi'i hepgor o egwyddorion y Llywodraeth ar gyfer gadael yr UE dros doriad yr haf. Ym mis Medi, dywedodd y Prif Weinidog wrthym fod mater symudiad rhydd pobl yn rhywbeth y bydd angen ei archwilio, ac erbyn 25 Medi, dywedodd Ysgrifennydd y Cabinet dros yr economi wrth y BBC ni allwn gynnal symudiad rhydd pobl. Ar yr un pryd, wrth gwrs, mae symudiad rhydd yn un o saith maes allweddol cynllun y Democratiaid Rhyddfrydol ar gyfer Prydain yn Ewrop, felly efallai y gallech egluro i ni heddiw, Ysgrifennydd y Cabinet, a ydych yn cytuno gydag arweinydd eich plaid ar hyn, neu a ydych yn cytuno ag arweinydd eich Llywodraeth.
English: Who I do agree with, Llyr, is with the universities across Wales who tell me that international students are an important part of the wider successful future of a HE sector in Wales. I will leave no stone unturned to protect the interests of Welsh universities, and not to hinder their ability to attract students either from the EU or from the wider world. We have an excellent offer. They contribute much to our university sector, as do international lecturers who come to work in our institutions. I will leave no stone unturned to ensure that that important resource is not hindered by decisions that are being taken by the Government in Westminster.
Welsh: Y rhai rwy'n cytuno â hwy, Llyr, yw'r prifysgolion ar draws Cymru sy'n dweud wrthyf fod myfyrwyr rhyngwladol yn rhan bwysig o ddyfodol llwyddiannus ehangach y sector addysg uwch yng Nghymru. Byddaf yn gwneud fy ngorau glas i ddiogelu buddiannau prifysgolion Cymru, ac i beidio â llesteirio'u gallu i ddenu myfyrwyr naill ai o'r UE neu o'r byd ehangach. Mae gennym gynnig ardderchog. Maent yn cyfrannu llawer at ein sector prifysgolion, fel y mae darlithwyr rhyngwladol sy'n dod i weithio yn ein sefydliadau. Byddaf yn gwneud fy ngorau glas i sicrhau nad yw'r adnodd pwysig hwn yn cael ei lesteirio gan benderfyniadau a wneir gan y Llywodraeth yn San Steffan.
English: Thank you, once again, Llywydd. The Mudiad Meithrin lost £470,000 last year, and is going to close its crèche in the Old Library centre in Cardiff because of a lack of take-up of the service. Now, at the same time, I hear from the staff of the 'cylchoedd' themselves that they receive less than the living wage on a practical level because they can't complete all of their preparatory work, clearing-up work and general admin within the time for which they are paid. Mudiad Meithrin is a fundamental part of the structure to develop the use of the Welsh language and to promote Welsh-medium education. Is the problem a poor financial model or do you need to look more closely at this to see what has gone wrong?
Welsh: Diolch eto, Lywydd. Mae Mudiad Meithrin wedi colli £470,000 y llynedd, ac yn mynd i gau'i 'crèche' yng nghanolfan yr Hen Llyfrgell yng Nghaerdydd oherwydd diffyg diddordeb yn y gwasanaeth. Ar yr un pryd, rwy'n clywed wrth staff y cylchoedd eu hunain eu bod nhw wedi ennill llai na'r cyflog byw yn ymarferol oherwydd na allant gwblhau eu holl waith paratoi, clirio a gwaith gweinyddol cyffredinol o fewn yr amser maent yn cael eu talu. Mae Mudiad Meithrin yn rhan sylfaenol o'r strwythur i ddatblygu defnydd y Gymraeg a hyrwyddo addysg Gymraeg. A yw'r broblem yn fodel ariannol gwael, neu a oes angen i chi edrych yn agosach ar hyn i weld beth sydd wedi mynd o'i le?
English: I hear the points that the Conservatives' spokesperson has made. If she has any evidence that people aren't getting the wage that they should, she's free to write to me with details on that and I will be pleased to answer her. But, more generally, the Mudiad Meithrin, as you've suggested, is a vital part of our plans to expand and develop Welsh provision for early years children, and we have confidence that Mudiad Meithrin can continue to be a partner for the Welsh Government.
Welsh: Rwy'n gweld ac yn clywed y pwyntiau mae llefarydd y Ceidwadwyr wedi eu gwneud. Os oes gyda hi dystiolaeth, wrth gwrs, nad yw pobl yn cael y cyflog y dylen nhw fod yn ei gael, mae'n rhydd i ysgrifennu ataf i gyda'r manylion am hynny, a byddaf i'n hapus i ateb hynny. Ond, yn fwy cyffredinol, mae Mudiad Meithrin yn rhan, fel rydych chi wedi ei awgrymu, bwysig o'n cynlluniau ni i ehangu ar ac yn datblygu darpariaeth Gymraeg ar gyfer plant blynyddoedd cynnar, ac mae gyda ni hyder y gall y Mudiad Meithrin barhau i fod yn bartner i Lywodraeth Cymru.
English: I'm delighted to hear that, and we also share your aim to develop the use of the Welsh language in daily life, even in areas that have traditionally been non-Welsh-speaking. A former Mudiad Meithrin worker has opened a bilingual bookshop in Caerphilly indoor market, where she hopes to develop coffee mornings, after school clubs and reading sessions to encourage the use of the language at a local level. The high street is an ideal place to actually encourage people to use their hidden Welsh language skills, even if the quality of language isn't particularly strong. That's the intention behind our Tipyn Bach, Tipyn Mwy scheme, which is slowly being introduced in my area, supported by the local menter iaith. How much additional funding in the draft budget will be used to secure the future for and get the best outcomes from Mudiad Meithrin and the mentrau iaith too?
Welsh: Wel, rydw i'n fwy na falch o glywed hynny, ac, wrth gwrs, hefyd, rŷm ni'n rhannu eich nod i ddatblygu defnydd y Gymraeg mewn bywyd bob dydd, hyd yn oed mewn ardaloedd di-Gymraeg. Mae cyn-weithwraig Mudiad Meithrin wedi agor siop lyfrau ddwyieithog ym marchnad dan do Caerffili, lle mae hi'n gobeithio datblygu boreau coffi, clybiau ar ôl ysgol, a sesiynau darllen i annog defnydd lleol yr iaith Gymraeg. Mae'r stryd fawr yn lle delfrydol i bwnio pobl i ddefnyddio eu sgiliau cudd yn y Gymraeg, hyd yn oed os ŷm ni'n eu defnyddio nhw yn wael. Dyna'r egwyddor y tu ôl i'n menter ni, Tipyn Bach, Tipyn Mwy, sy'n cael ei gyflwyno yn araf yn fy rhanbarth gyda chymorth gan y fenter iaith leol. Faint o arian ychwanegol yn y gyllideb ddrafft sy'n mynd i gael ei ddefnyddio i sicrhau dyfodol a chael y canlyniadau gorau gan Mudiad Meithrin a'r mentrau iaith hefyd?
English: We're considering at present how we're going to divvy up that money in the future, but I do agree with the points that have been made. Boosting the use of the Welsh language is just as important as learning or teaching Welsh. We do want to ensure that we are collaborating with the mentrau iaith to ensure that people have opportunities to use and speak and improve their Welsh, particularly in areas where Welsh isn't used on the street per se. Also, we want to see Mudiad Meithrin being able to provide provision and opportunities for children who want Welsh-medium provision where that's possible. We have to find a balance between learning or teaching Welsh and learning or teaching through the medium of Welsh and the use of Welsh. The use of Welsh is something that we probably haven't discussed enough recently, but certainly it's going to be a key part and a central part of the strategy that we will publish next year.
Welsh: Rydym ni'n ystyried ar hyn o bryd sut yr ydym ni yn mynd i rannu'r arian ar gyfer y dyfodol, ond rydw i'n cytuno gyda'r pwyntiau sydd wedi cael eu gwneud. Mae hybu defnydd y Gymraeg yr un mor bwysig â hybu dysgu'r Gymraeg. Rydym ni eisiau sicrhau ein bod ni'n cydweithio â'r mentrau iaith i sicrhau bod pobl yn cael y cyfleoedd i ddefnyddio a siarad a gwella eu Cymraeg nhw, yn arbennig mewn ardaloedd lle nad yw'r Gymraeg yn iaith y stryd fel y cyfryw. Hefyd, rydym ni eisiau gweld Mudiad Meithrin yn gallu darparu cyfleoedd a darpariaeth ar gyfer plant sydd eisiau cael darpariaeth trwy gyfrwng y Gymraeg, lle bynnag mae hynny'n bosibl. Mae'n rhaid i ni ffeindio cydbwysedd rhwng dysgu Cymraeg a dysgu trwy gyfrwng y Gymraeg ac wedyn defnydd y Gymraeg. Mae defnydd y Gymraeg yn rhywbeth nad ydym ni, siŵr o fod, wedi'i drafod digon yn ddiweddar, ond mae'n bendant yn mynd i fod yn rhan allweddol a chanolog o'r strategaeth y byddwn ni'n ei chyhoeddi ym mis Mawrth y flwyddyn nesaf.
English: Diolch yn fawr, Adam. Developed by the system, for the system, categorisation provides a picture of how well schools are doing and the level of support that they need to do even better. Importantly, the system also identifies schools with the capacity to support others, acting as a driver for collaboration and sharing expertise and excellence.
Welsh: Diolch yn fawr, Adam. Wedi'i ddatblygu gan y system ar gyfer y system, mae categoreiddio'n rhoi darlun o ba mor dda y mae ysgolion yn ei wneud a lefel y cymorth sydd ei angen arnynt i wneud hyd yn oed yn well. Yn bwysig, mae'r system hefyd yn nodi'r ysgolion sydd â'r gallu i gefnogi ysgolion eraill, gan weithredu fel sbardun ar gyfer cydweithio a rhannu arbenigedd a rhagoriaeth.
English: I thank the Cabinet Secretary for her answer. We have exchanged correspondence on this issue over the summer, therefore she'll be aware that I have met with a headmaster in a local primary school who had conveyed concerns to me about the possibility for schools to present data in a misleading way in order to improve their categorisation. Now, in her response to me, the Minister said that her officials weren't aware of any extensive concerns. But, since then, local teachers have contacted a newspaper to say that they have been put under pressure to treat the data in that way. So, could I ask the Cabinet Secretary to say if it's possible to manipulate the data in the way that's been suggested? And, if it is possible to do that, can we have an independent inquiry to see how extensive this is, and, more importantly, can we change the system in order to avoid a situation where teachers and headteachers are put under pressure to deal with the data in this way?
Welsh: Diolchaf i'r Ysgrifennydd am ei hateb. Rydym ni wedi gohebu ar y mater yma dros yr haf, felly fe fydd hi'n ymwybodol fy mod i wedi cwrdd â phrifathro mewn ysgol gynradd leol a oedd wedi mynegi pryderon i mi ynglŷn â'r posibilrwydd i ysgolion gyflwyno'r data mewn ffordd gamarweiniol er mwyn gwella eu categoreiddiad. Yn ei hateb i mi, roedd y Gweinidog wedi dweud nad oedd ei swyddogion yn ymwybodol o unrhyw bryderon helaeth. Ond, ers hynny, mae athrawon yn lleol wedi cysylltu â phapur newydd i ddweud eu bod nhw wedi cael eu rhoi o dan bwysau i drin y data yn y fath fodd. Felly, a allaf i ofyn i'r Ysgrifennydd Cabinet ddweud a ydy'r posibilrwydd yna'n bodoli i fanipiwleiddio'r data yn y ffordd sy'n cael ei awgrymu? Os yw e, a allwn ni gael ymchwiliad annibynnol i weld pa mor helaeth mae hyn ac, wrth gwrs, yn bwysicaf oll, a allwn ni newid y system er mwyn osgoi sefyllfa lle mae athrawon a phrifathrawon yn cael eu rhoi o dan bwysau i drin y data yn y ffordd yma?
English: Thank you, Adam. I think the first thing to say is that it's important to remember that the school categorisation system is not a system that is based on data alone. There are different factors as well as data that go into the school categorisation. If there was any evidence that people were acting in such a way, it would be dishonest and it would be unprofessional. If teachers have evidence of that, I would like to see it and I would treat it most seriously. I'm always open to looking at ways in which we can perfect the methodology around the school organisation code. If the Member, or indeed any Member, has an idea about how we can make the school organisation code methodology more robust, I'm always willing to look at that and I would not be afraid to amend it or change it. With regard to teacher assessments, we do know that teacher assessments - the quality of them - need to improve. Estyn tell us it is improving, especially when we have group validation and other teachers looking at how teachers from other schools have come to their judgment and an evaluation on an individual child's work. But the offer is a genuine one to the Member: if you feel that you have ideas on how we can make the schools organisation code more robust, I'm willing to look at that and I'm not afraid to change it.
Welsh: Diolch yn fawr, Adam. Rwy'n credu mai'r peth cyntaf i'w ddweud yw ei bod yn bwysig cofio nad yw'r system categoreiddio ysgolion yn system sy'n seiliedig ar ddata yn unig. Mae yna ffactorau gwahanol yn ogystal â data sy'n rhan o'r broses o gategoreiddio ysgol. Pe bai yna unrhyw dystiolaeth fod pobl yn gweithredu yn y fath fodd, byddai'n anonest a byddai'n amhroffesiynol. Os oes gan athrawon dystiolaeth o hynny, hoffwn ei gweld, a byddwn yn ei thrin yn ddifrifol iawn. Rwyf bob amser yn agored i edrych ar ffyrdd y gallwn berffeithio'r fethodoleg sydd ynghlwm wrth y cod trefniadaeth ysgolion. Os oes gan yr Aelod, neu unrhyw Aelod yn wir, syniad ynglŷn â sut y gallwn wneud methodoleg y cod trefniadaeth ysgolion yn fwy cadarn, rwyf bob amser yn barod i edrych ar hynny ac ni fyddwn yn ofni ei diwygio neu ei newid. O ran asesiadau athrawon, fe wyddom fod angen gwella ansawdd asesiadau athrawon. Mae Estyn yn dweud wrthym ei fod yn gwella, yn enwedig pan fo gennym ddilysiad grŵp ac athrawon eraill yn edrych ar sut y mae athrawon o ysgolion eraill wedi ffurfio'u barn a gwerthusiad ar waith plentyn unigol. Ond mae'r cynnig yn un dilys i'r Aelod: os ydych yn teimlo bod gennych syniadau ynglŷn â sut y gallwn wneud y cod trefniadaeth ysgolion yn fwy cadarn, rwy'n barod i edrych ar hynny ac nid oes arnaf ofn ei newid.
English: Cabinet Secretary, in your predecessor's written statement on 28 January this year, Huw Lewis said that the system is not about labelling or creating crude league tables. He also said that any school performing below agreed performance of free school meals would be awarded yellow at best. I can see the rationale behind this, particularly in areas of high free school meals uptake, but it does mean that some schools performing very well in other areas have been marked down. Is this still an absolute rule? Are you keeping this model under review? How are you achieving that very difficult balance between labelling, which is a necessary part of this with that colour scheme, and making sure that schools are treated fairly?
Welsh: Ysgrifennydd y Cabinet, yn natganiad ysgrifenedig eich rhagflaenydd ar 28 Ionawr eleni, dywedodd Huw Lewis nad oedd y system yn ymwneud â labelu neu greu tablau cynghrair moel. Dywedodd hefyd y byddai unrhyw ysgol sy'n perfformio islaw'r perfformiad y cytunwyd arno o ran prydau ysgol am ddim yn cael dyfarniad melyn ar y gorau. Gallaf weld y rhesymeg sy'n sail i hyn, yn enwedig mewn ardaloedd gyda nifer fawr yn cael prydau ysgol am ddim, ond mae'n golygu bod rhai ysgolion sy'n perfformio'n dda iawn mewn ardaloedd eraill yn cael dyfarniad is. A yw hon yn dal i fod yn rheol absoliwt? A ydych yn cadw'r model hwn o dan arolwg? Sut rydych yn sicrhau'r cydbwysedd anodd iawn rhwng labelu, sy'n rhan angenrheidiol o hyn gyda'r cynllun lliw, a gwneud yn siŵr fod ysgolion yn cael eu trin yn deg?
English: Thank you, Nick. As I said to Adam Price, if the Member - . Or, indeed, the offer has been made to the teaching profession: if they have ideas of how we can make the school categorisation system more robust, for instance in the field of value added, and how can we put that into the system, then I am happy to look at it and, as I've said, I will not be afraid to change it. I think it is an important tool of accountability that we do look and we do name the level of support that an individual school needs. I will make no excuse; even where schools have a small number of children on free school meals, that school needs to deliver for all of its pupils. I will be relentless in my focus on ensuring that our poorest children have the best educational opportunities, even if that means there are just one or two of them in a particular school. Their life chances are as important as anybody else's.
Welsh: Diolch i chi, Nick. Fel y dywedais wrth Adam Price, os yw'r Aelod - . Neu'n wir, mae'r cynnig wedi ei wneud i'r proffesiwn addysgu: os oes ganddynt syniadau ynglŷn â sut y gallwn wneud y system categoreiddio ysgolion yn fwy cadarn, er enghraifft ym maes gwerth ychwanegol, a sut y gallwn gynnwys hynny yn y system, yna rwy'n hapus i edrych arno ac fel y dywedais, ni fydd arnaf ofn ei newid. Rwy'n credu bod edrych ac enwi lefel y cymorth sydd ei angen ar ysgol unigol yn offeryn atebolrwydd pwysig. Ni roddaf unrhyw esgus; hyd yn oed lle y mae nifer fach o blant yn cael prydau ysgol am ddim mewn ysgol, mae angen i'r ysgol honno gyflawni ar gyfer ei holl ddisgyblion. Byddaf yn ddidrugaredd yn fy ffocws ar sicrhau bod ein plant tlotaf yn cael y cyfleoedd addysgol gorau, hyd yn oed os yw hynny'n golygu nad oes mwy nag un neu ddau ohonynt mewn ysgol benodol. Mae eu cyfleoedd bywyd yr un mor bwysig â rhai unrhyw un arall.
English: I want all young people to have the opportunity to participate in sport and physical activity. Schools can provide a safe and structured environment for playing rugby and touch rugby is a good way to introduce new players to the game.
Welsh: Rwyf am i bob person ifanc gael cyfle i gymryd rhan mewn chwaraeon a gweithgarwch corfforol. Gall ysgolion ddarparu amgylchedd diogel a strwythuredig ar gyfer chwarae rygbi ac mae rygbi cyffwrdd yn ffordd dda o gyflwyno'r gêm i chwaraewyr newydd.
English: Thanks. The Wales Touch Association are the junior European champions; they won at the championship in the summer. The under-18s have won the championship three years running, which is amazing. It's a great sport to improve handling skills; and it's big in the southern hemisphere. My question, really, is about the WJEC, and I'm wondering if you could possibly help out. Touch rugby is being taken out of the subjects that pupils can choose for GCSE, and it doesn't seem to make sense. I had the privilege, actually, of playing a game of touch recently with the kids, and it's great, you've got girls and boys mixing in, a great standard, a lot of fun, and it really should be a sport available for GCSE, in my opinion. If you could look into it, I'd be very grateful.
Welsh: Diolch. Cymdeithas Rygbi Cyffwrdd Cymru yw pencampwyr iau Ewrop; fe wnaethant ennill y bencampwriaeth yn yr haf. Mae'r plant dan 18 oed wedi ennill y bencampwriaeth dair blynedd yn olynol, sy'n anhygoel. Mae'n gamp wych ar gyfer gwella sgiliau trin; ac mae'n fawr yn hemisffer y de. Mae fy nghwestiwn, mewn gwirionedd, yn ymwneud â CBAC, ac rwy'n meddwl tybed a allwch helpu. Mae rygbi cyffwrdd yn cael ei hepgor o'r pynciau y gall disgyblion eu dewis ar gyfer TGAU, ac nid yw hynny i'w weld yn gwneud synnwyr. Cefais y fraint, mewn gwirionedd, o chwarae gêm o rygbi cyffwrdd yn ddiweddar gyda'r plant, ac mae'n wych, mae gennych ferched a bechgyn yn cymysgu, safon uchel, llawer o hwyl, ac yn wir, fe ddylai fod yn gamp sydd ar gael ar gyfer TGAU, yn fy marn i. Byddwn yn ddiolchgar iawn pe gallech edrych ar hyn.
English: Can I join with the Member in congratulating the success of the teams? I know the Member invited the teams recently - I think last week - to the Chamber to celebrate their success. I share with you an enthusiasm for the game of rugby in all forms. Indeed, my youngest daughter competed recently in the Urdd tag rugby tournament, here in Cardiff, and she enjoyed herself immensely. The Member will be aware that qualifications are independent of Government, but we are also, as you know, developing our curriculum. The areas of experience and learning are currently being developed at this time, and I'm sure an opportunity for children to participate in this sport will form part of that. Presiding Officer, with your indulgence, can I take this opportunity, on behalf of all Members, to wish our national team the very best for their opener in the autumn internationals against the Wallabies on Saturday, and express our condolences to Alun Wyn Jones, who had been expected to captain the side on Saturday but will not be able to do so because of the death of his father?
Welsh: A gaf fi ymuno â'r Aelod i longyfarch y timau ar eu llwyddiant? Gwn fod yr Aelod wedi gwahodd y timau yn ddiweddar - yr wythnos diwethaf rwy'n credu - i'r Siambr i ddathlu eu llwyddiant? Rwy'n rhannu eich brwdfrydedd dros rygbi ar bob ffurf. Yn wir, bu fy merch ieuengaf yn cystadlu'n ddiweddar yn nhwrnament rygbi tag yr Urdd, yma yng Nghaerdydd, ac fe fwynhaodd ei hun yn fawr iawn. Bydd yr Aelod yn ymwybodol fod cymwysterau yn annibynnol ar y Llywodraeth, ond rydym hefyd, fel y gwyddoch, yn datblygu ein cwricwlwm. Mae meysydd profiad a dysgu yn cael eu datblygu ar hyn o bryd, ac rwy'n siŵr y bydd cyfle i blant gymryd rhan yn y gamp hon yn ffurfio rhan o hynny. Lywydd, os caniatewch i mi, carwn fanteisio ar y cyfle hwn, ar ran yr holl Aelodau, i ddymuno'r gorau i'n tîm cenedlaethol yn eu gêm agoriadol yng ngemau rhyngwladol yr hydref yn erbyn y Wallabies ddydd Sadwrn, a mynegi ein cydymdeimlad ag Alun Wyn Jones, a oedd fod yn gapten ar y tîm ddydd Sadwrn, ond na fydd yn gallu gwneud hynny yn sgil marwolaeth ei dad?